Assesseringstandaard, 'n nuwe klasmaat, By OpenStax (Page 2/2) | QuizOver.com
'n nuwe klasmaat (Page 2/2)
'n nuwe klasmaat 2
Om verskillende tydvorme reg te gebruik [LU 6.2.3]
Bennie moes sy tas self uitpak en sy kosbakkie uithaal .
Die klasmaats moes Bennie se boeke oortrek .
Juffrou wil vir Emile uitkies en vra dat hy na Bennie moet omsien.
Al die vetgedrukte woorde dui ‘n aksie aan en die woorde bestaan uit twee dele.
Hierdie aksiewoorde word geskei as dit in die teenwoordige tyd (vandag) gebruik word.
Bennie pak sy tas self uit en haal sy kosbakkie uit .
Die klasmaats trek Bennie se boeke oor .
Juffrou kies vir Emile uit en hy sien na Bennie om .
Hierdie aksiewoorde word weer saamgevoeg as hulle in die verlede tyd(gister) gebruik word.
Die woorddeel ge- word tussenin gevoeg en ons gebruik die woord het om verlede tyd aan te dui.
Bennie het sy tas self uitgepak en sy kosbakkie uitgehaal .
Die klasmaats het Bennie se boeke oorgetrek .
Juffrou het vir Emile uitgekies en hy het na Bennie omgesien .
(a) Werk in groepe en neem beurte om die volgende sinne mondelings te voltooi soos die voorbeeld aandui.
Juffrou sê dat ons die bladsy moet omblaai .
Vandag blaai ons die bladsy om.
Gister het ons die bladsy omgeblaai .
Juffrou sê dat ons die papier moet optel .
Juffrou sê dat ons ‘n gedig moet voordra .
Juffrou sê dat ons die werk korrek moet afskryf .
Juffrou sê dat ons ons boeke moet wegpak .
Juffrou sê dat ons ons werk moet oorlees .
(b) Skryf die volgende sinne oor deur die korrekte vorm van die aksiewoorde te gebruik.
(i) Een van die leerders staan voor in die klas en (voorlees) uit ‘n boek en die klasmaats (oplet) terwyl hy lees.
(ii) Gister het ek in die klas (instap) en die lig (afskakel).
(a) Bennie gaan langs Emile sit.
(b) Die kinders help om Bennie se skryfboeke en handboeke oor te trek.
(c) Emile dink dat Bennie goed in sport behoort te wees, omdat hy lank is en sterk gebou is.
(d) Emile moet vir Bennie help om gelukkig in die skool te wees.
(e) Bennie lyk soos een van hulle, omdat hy reeds sy skoolklere aan het.
(a) Vandag tel ons die papier op.
Gister het ons die papier opgetel.
Vandag dra ons die gedig voor.
Gister het ons die gedig voorgedra.
Vandag skryf ons die werk korrek af.
Gister het ons die werk korrek afgeskryf.
Vandag pak ons ons boeke weg.
Gister het ons ons boeke weggepak.
Vandag lees ons ons werk oor.
Gister het ons ons werk oorgelees.
(b) (i) Een van die leerders staan voor in die klas en lees voor
uit ‘n boek en die klasmaats moet oplet terwyl hy lees.
(ii) Gister het ek in die klas ingestap en die lig afgeskakel.
Welkom by ons skool Online Chapter
Die mense in ons dorp Online Chapter